Γκιλιέρμε Βαϊσχάιμερ

Ο  Γκιλιέρμε Βαϊσχάιμερ {πορτογαλικά: Guilherme Weisheimer},  γεννημένος στις 22 Οκτωβρίου 1981 στο Πόρτο Αλέγκρε της Βραζιλίας, είναι Βραζιλιάνος βετεράνος ποδοσφαιριστής ο οποίος αγωνίζονταν ως κεντρικός επιθετικός σε διάφορες ομάδες της χώρας του, της Ελλάδας αλλά και της Κύπρου.
 Ποδοσφαρική καριέρα 
Ο Βαϊσχάιμερ ξεκίνησε την ποδοσφαιρική του διαδρομή από τα τμήματα υποδομών της Γκρέμιο από την ηλικία των 10 ετών. Το 1998, ως μέλος της Κ-17  του συλλόγου κατέκτησε το Copa Santiago de Futebol Juvenil de 1998, επικρατώντας στη διαδικασία των πέναλτυ με 3-1 επί της Κρισιούμα Κ-17.  Μέχρι το καλοκαίρι του 1999 αγωνίζονταν στην Κ-20 του συλλόγου χωρίς όμως να πραγματοποίησε ποτέ συμμετοχές στην ανδρική ομάδα.

Πραγματοποίησε το ντεμπούτο του με την ανδρική ομάδα στις 10 Νοεμβρίου 1999 στον εκτός έδρας αγώνα με την Ατλέτικο Μινέιρο μπαίνοντας στο γήπεδο ως αλλαγή το 63ο λεπτό της αναμέτρησης.Atlético Mineiro 2 x 0 Grêmio - 10/11/1999

Το 1999 και το 2001 διετέλεσε μέλος της ομάδας που κατέκτησε το Καμπεονάτο Γκαούτσο. Guilherme Το 2001 κατέκτησε και το  Κύπελλο Βραζιλίας αν και δεν αγωνίστηκε σε κανέναν από τους διπλούς τελικούς κόντρα στην Κορίνθιανς.

Μέχρι την αποχώρησή του,από την Γκρέμιο (2004) αγωνίστηκε σε 21 σε επίσημα ματς, σκοράροντας και 2 τέρματα. Guilherme_Weisheimer

Ενδιάμεσα είχε παραχωρηθεί δανεικός  (το Γενάρη του 2003 για έξι μήνες) στην Κρισιούμα (ομάδα της Serie A), και έπειτα μέχρι το Δεκέμβρη του 2003 στην SC Ulbra (ομάδα της Serie C).

Στις αρχές του 2004, η Γκρέμιο υπέγραψε συμφωνία αθλητικής συνεργασίας και την σουηδική Γκέτεμποργκ και στα πλαίσια αυτής της συμφωνίας έστειλε τους φερέλπιδες Βαϊσχάιμερ και Deivesthiago Santo da Silva να δοκιμαστούν στη Σουηδία. Οι δύο παίκτες προπονήθηκαν στο Kamratgården (το αθλητικό κέντρο της  Γκέτεμποργκ) για σχεδόν ένα μήνα και παρά το γεγονός ότι πραγματοποίησαν αρκετές προπονήσεις και αγωνίστηκαν σε μερικούς αγώνες με την ομάδα Β', δεν έπεισαν για την αξία τους.

Τον Ιανουάριο του 2005, ο Βαϊσχάιμερ επέστρεψε στην πατρίδα του για να παίξει για τις Κασίας και Veranópolis ECRC. Στη συνέχεια δοκιμάστηκε, αλλά δεν αγωνίστηκε σε κάποιο επίσημο ματς, από την Brusque-SC και το καλοκαίρι του 2006, υπέγραψε συμβόλαιο συνεργασίας με τον Άρη Θεσσαλονίκης. 
Με προπονητή τον Γκιγιέρμο Όγιος, που ευνοούσε την παρουσία Λατινοαμερικάνων ποδοσφαιριστών στην ενδεκάδα, ο Βαϊσχάιμερ ξεκίνησε τη χρονιά ως βασικός σέντερ φορ. ΑΡΗΣ 2006/07

Ο Βαϊσχάιμερ ντεμπουτάρισε στις 20 Αυγούστου 2006 στον εκτός έδρας αγώνα με τον Λάρισα Λάρισα-Άρης 1-1 20/08/2006

Τα άσχημα αποτελέσματα της ομάδας μείωσαν τον χρόνο συμμετοχής του Βαϊσχάιμερ στο βασικό σχήμα, και η έλευση του νέου προπονητή, Κίκε Ερνάντεθ,  τον έθεσε ουσιαστικά στο περιθώριο.

Ο Βαϊσχάιμερ, παρέμεινε στους «κιτρινόμαυρους» μέχρι τις 10 Γενάρη του 2007, χωρίς όμως να θέλξει ιδιαίτερα με την απόδοσή του. Στην εξάμηνη παρουσία του, κατέγραψε συνολικά 15 συμμετοχές, εκ των οποίων οι 14 στο Πρωτάθλημα, όπου σκόραρε κι ένα τέρμα στον αγώνα της 3ης Δεκεμβρίου 2006, με τον Παναθηναϊκό.Άρης - Παναθηναϊκός (1-0), 03/12/2006O Γκιλέρμε Βαϊσχάιμερ στη Super League και μια στο Κυπέλλο Ελλάδας. 

Επόμενοι σταθμοί της καριέρας του υπήρξαν οι Κυπριακές Ομόνοια (2007,  24 συμμετοχές – 9 γκολ), Εθνικός Άχνας (2008, 13 συμμετοχές – 3 γκολ), Ατρόμητος Γεροσκήπου (2008, 19 συμμετοχές – 1 γκολ), ΑΠΟΠ Κινύρας (2009,  13 συμμετοχές – 2 γκολ), και Ερμής Αραδίππου (2009-10,  24 συμμετοχές – 12 γκολ).

Με την ομάδα του ΑΠΟΠ Κινύρας, στέφθηκε κυπελλούχος Κύπρου το 2009 αν και δεν αγωνίστηκε ο ίδιος στον τελικό εναντίον της ΑΕΛ.

Κατά τη σεζόν 2010-11 ο Βαϊσχάιμερ συνέχισε την καριέρα του στην ιστραηλινή Ahva Arraba F.C., ομάδα της Liga Leumit (Β’ κατηγορία Ισραήλ) όπου παρουσίασε μια αξιοσημείωτη βελτίωση στο σκοράρισμα (16 συμμετοχές και 6 γκολ). Την επόμενη σεζόν αγωνίστηκε με τα χρώματα της  Maccabi Herzliya καταγράφοντας 35 συμμετοχές και 3 γκολ.

Το 2013, ο Βαϊσχάιμερ επέστρεψε στην πατρίδα του και συνέχισε την καριέρα του ως ερασιτέχνης ποδοσφαιριστής σε ομάδες χαμηλότερων κατηγοριών του Βραζιλιάνικου ποδοσφαίρου: Νόβο Αμπούργο (2013),  την União Frederiquense de Futebol (2014) και την Esporte Clube São José (2014), την Clube Esportivo Bento Gonçalves, ομάδα της Divisão de Acesso (2015), αναμένοντας κάποια αξιόλογη πρόταση συνεργασίας από κάποιο ευρωπαϊκό σύλλογο. 

Το Φλεβάρη του 2016, ήρθε τελικά μια τέτοια πρόταση από τον τότε ουραγό της ελληνικής Β΄ Εθνική ποδοσφαίρου ανδρών 2015-16|Β’ Εθνικής]], τον  Πανελευσινιακό. ΣτηνΕλευσίνα αγωνίστηκε σε 12 ματς χωρίς να σκοράρει αλλά συνέβαλε με την αγωνιστικότητά και την εμπειρία του να  κατακτήσει η ομάδα την 14η θέση κα να αποφύγει για ένα βαθμό τον  υποβιβασμό. Το καλοκαίρι του 2016, κρέμασε τα ποδοσφαιρικά του παπούτσια.

Μετά την αποχώρησή του από το επαγγελματικό ποδόσφαιρο το 2016, ο Βαϊσχάιμερ έστρεψε την προσοχή του στην επίσημη μεθοδολογία της προπόνησης, αποκτώντας πτυχίο Φυσικής Αγωγής. 

Πραγματοποίησε τα πρώτα του βήματα στην προπονητική ως βοηθός προπονητή σε περιφερειακές βραζιλιάνικες ομάδες, συμπεριλαμβανομένης της Sindicato de Atletas do RS. Επίσης διετέλεσε βοηθός προπονητή του China Balbino στη Santa Cruz του Santa Cruz do Sul, στην  Aimoré (2023) και στην União Rondonópolis (2024).

Από το 2024, υπηρετεί ως βοηθός προπονητή στην Monsoon FC.  
Παραπομπές

Εξωτερικοί σύνδεσμοι

Προφίλ στο transfermarkt.com
Προφίλ του Βαϊσχάιμερ στο ogol.com.br

Κατηγορία:Βραζιλιάνοι ποδοσφαιριστές
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε
Κατηγορία:Ποδοσφαιριστές Κρισιούμα Εσπόρτε Κλούμπε
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σοσιεντάντε Εσπορτίβα Ρεκρεατίβα Κασίας ντο Σουλ
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Εθνικού Άχνας
Κατηγορία:Ποδοσφαιριστές Ατρόμητου Γεροσκήπου
Κατηγορία:Ποδοσφαιριστές ΑΠΟΠ Κινύρα Πέγειας
Κατηγορία:Ποδοσφαιριστές Ερμή Αραδίππου
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στο Ισραήλ